EkBass/fiwiki-20250220-pages-articles huggingface dataset:
Perä-Pohjolainen

Perä-Pohjolainen oli Kemin alueen ensimmäinen sanomalehti, joka ilmestyi vuosina 1897–1921. Lehden perustivat Kemin nuorsuomalaiset. Alkuvuosina Perä- Pohjolainen kannatti suomenmielisyyttä, kansanvalistusta, raittiutta, uskonnonvapautta erilahkoisille ja työväenkysymyksen ratkaisemista. Sortovuosina Perä-Pohjolainen oli perustuslaillinen, mutta varovainen. Venäläinen hallinto lakkautti sanomalehden kerran määräajaksi. Suurlakon jälkeen Perä-Pohjolainen julkaisi perustuslaillisen ohjelman.Suomen Lehdistön Historia 6, 1988, sivu 208 Perä-Pohjolainen kannatti kesällä 1918 kuningaskuntaa ja siirtyi kokoomuslaiseksi. Pohjolan Sanomat oli kuitenkin kova kilpailija ja lehti lopetettiin kesällä 1921. Lopettamisen syynä olivat kilpailun lisäksi lehtiyhtiön omistajien halu muuttaa yhtiö rahaksi ja paikalliset valtakysymykset. == Päätoimittajat == *Eemil Collan 1897–1898 *Kristian Brander 1898–1899 *Eemil Siikanen 1899 *Aug. Teräksinen 1899 *Vilho Jämsén 1900–1905 *Valtteri Montin 1905—1906 *Väinö Björkman 1906 *Gustaf Adolf Andersson 1906–1920 *Viktor August Marjanen 1920–1921 Suomen sanomalehdistö 1771-1932 : bibliografinen esitys = La presse finlandaise en 1771-1932 : exposé bibliographique / Akseli Routavaara., 1935, s. 55, Kansalliskirjaston digitaaliset aineistot == Lähteet == Luokka:Ilmestymästä lakanneet suomalaiset sanomalehdet Luokka:Suomalaiset puoluelehdet Luokka:Nuorsuomalainen Puolue Luokka:Kansallinen Kokoomus Luokka:Kemin media
Hartford Dark Blues

Hartford Dark Blues oli yhdysvaltalainen baseballjoukkue, joka oli National Association of Professional Base Ball Playersin jäsen 1874–1875 ja liittyi yhtenä perustajajäsenenä vuonna 1876 perustettuun National Leagueen. Joukkueen omistaja, Morgan G. Bulkeley, oli myös National Leaguen ensimmäinen presidentti. Vuonna 1877 joukkue muutti Brooklyniin, New Yorkiin, jossa se pelasi nimellä Brooklyn Hartfords tai Hartfords of Brooklyn. Sekä 1876 että 1877 joukkue sijoittui liigassa kolmannelle sijalle. Joukkue hajosi kauden 1877 jälkeen. ==Aiheesta muualla== * The Hartford Dark Blues by David Arcidiacono * baseball-reference: joukkueen historiaa Luokka:Entiset Major League Baseball -seurat Luokka:Connecticutin urheilu Luokka:Hartford Luokka:Vuonna 1874 perustetut urheiluseurat
ZSU-23-4

ZSU-23-4 Šilka (ven. Ши́лка) on Neuvostoliitossa valmistettu ilmatorjuntapanssarivaunu. Nimilyhenne ZSU tarkoittaa: zenitnaja samohodnaja ustanovka (ven. зенитная самоходная установка). It-panssarivaunu on neliputkinen, ja se kehiteltiin 1960-luvulla edeltäjänsä, ZSU-57-2:n korvaajaksi. Kehitystyön aikana sen kilpailija oli ZSU-37-2 Jenisei. Kehitystyön aloitus tapahtui 1957, sekä esittely vuonna 1962.Lappi, A., 2003: s. 188-189. Aseena uutta tulokasta pidettiin Jeniseita tehokkaampana sekä ohjustorjuntaa edukkaampana armeijan maajoukkojen it-suojana, ja se osoitti käyttöarvonsa: niin amerikkalaisia vastaan Vietnamin sodassa kuin egyptiläisten käyttämänä jom kippur -sodassa Israelia vastaan vuonna 1973 matalatorjunnassa, jolloin ilmatorjuntaohjuksin pakotettiin viholliskoneet matalahyökkäyksiin.Lappi, A., 2003: s. 188-191. Jokasään toimintaan varustettu ja ydinaseiden saastelaskeumalta suojattu ZSU-23-4 kykeni ampumaan suurella tulinopeudella tehokasta sulkutulta, ja siinä oli tutkaohjattu tulenjohtojärjestelmä.Lappi, A., 2003: s. 189. Panssariaselajin it-aseessa oli omat puutteensakin: se oli heikosti suojattu ja tiellä hidas, joihinkin toisiin vastaaviin vaunuihin verraten.Trewhitt: s. 244 Pohjasta panssaroidut rynnäkkökoneet saattoivat kestää 23 mm AZP -ilmatorjuntakanuunan osumia. Eräs yksi tällainen kone on A-10 Thunderbolt II. Nykypäivänä vaunua käytetään myös tarkka-ampujien torjunnassa, sillä pyörivä torni ja sen suuri korotuskulma mahdollistaa putkien suuntaamisen myös korkealle yläviistoon. ==Lähteet== * Trewhitt, Philip: Panssarivaunut ja panssaroidut ajoneuvot. Karisto Oy, Hämeenlinna, 2009, suom. Petri Kortesuo. ISBN 978-951-23-5145-9. * Lappi, Ahti: Ilmatorjunta kylmässä sodassa. Ilmatorjuntasäätiö/Gummerus, 2003. ISBN 951-95594-4-2. ===Viitteet=== == Aiheesta muualla == *http://www.fas.org/man/dod-101/sys/land/row/zsu-23-4.htm Luokka:Neuvostoliittolaiset ilmatorjuntapanssarivaunut
Perä-Pohja

Perä-Pohja oli Torniossa 1926-1931 ilmestynyt sanomalehti. Lehden perustivat 1926 kokoomuksen valtuuskunta, Uusi Suomi -lehtiyhtiö, Kansallis-Osake-Pankki, paperitehdas Kemi Oy ja paikalliset kokoomuslaiset. Suomen Lehdistön Historia 6, 1988, sivu 206 Kemissä ilmestynyt Perä-Pohjolainen oli lakannut ilmestymästä 1921 eikä oululainen Kaiku riittänyt Kemi-Tornion alueen kokoomuslaisille. Perä-Pohja ilmestyi vuosina 1927-1930 kuutena päivänä viikossa yrittäen kilpailla Pohjolan Sanomien kanssa. Perä-Pohja oli kuitenkin kannattamaton ja puolue joutui tukemaan sitä. 1931 alussa lehti supistui kolmipäiväiseksi ja se lopetettiin syksyllä 1931. Perä-Pohjan päätoimittajat olivat Niilo Vapaavuori 1926-1929 ja Ale Rivinoja 1929-1931. Rivinoja toimi myös Perä-Pohjan seuraajan Peräpohjolan päätoimittajana. Peräpohjola-lehti ilmestyi vain seitsemän viikkoa, 17.11 - 31.12.1931. == Lähteet == Luokka:Ilmestymästä lakanneet suomalaiset sanomalehdet Luokka:Tornion media
Cryptopsy (albumi)

Cryptopsy on saman nimisen kanadalaisen teknisen death metalin yhtyeen seitsemän studioalbumi. Se julkaistiin 20. syyskuuta 2012. == Kappaleet == # # # # # # # # == Kokoonpano == * Matt McGachy – laulu * Jon Levasseur – kitara * Christian Donaldson – kitara * Olivier Pinard – bassokitara * Flo Mounier – rummut === Muut tekijät === * Jef Fortin – masteroija * Christian Donaldson – tuottaja, äänittäjä, miksaaja * Anthony Dubois – valokuvat * Mircea Gabriel Eftemie – kansitaide, grafiikka, design == Arvostelut == * Blabbermouth: 9/10http://www.blabbermouth.net/cdreviews/cryptopsy/ * Imperiumi: 9/10 == Aiheesta muualla == * * Cryptopsy discogs.com -sivustolla == Lähteet == Luokka:Vuoden 2012 albumit Luokka:Cryptopsyn albumit
Peräpohjola (sanomalehti)

Peräpohjola oli vuonna 1931 Torniossa ilmestynyt sanomalehti. Lehden päätoimittajana toimi Ale Rivinoja. Peräpohjola-lehti ilmestyi vain seitsemän viikkoa, 17.11 - 31.12.1931.Suomen Lehdistön Historia 6, 1988, sivu 207 Alun perin Peräpohjolaa suunniteltiin välivaiheeksi syksyllä 1931 lopetetulle Perä- Pohjalle ja Kemissä julkaistavaksi suunnitellulle sanomalehdelle. Tämä ei toteutunut, koska Pohjois-Pohja aloitti vasta syksyllä 1932. Peräpohjola ilmestyi kolme kertaa viikossa ja se oli kokoomuksen sanomalehti. == Lähteet == Luokka:Ilmestymästä lakanneet suomalaiset sanomalehdet Luokka:Tornion media
Johannes Salomaa (saksofonisti)

Johannes Salomaa on helsinkiläinen saksofonisti, musiikinsovittaja ja kapellimestari. Salomaa soittaa eri saksofonien lisäksi huilua ja klarinettia. Hän on toiminut muun muassa Boston Promenade -big bandin kapellimestarina. == Yhtyeitä == * Astrid Swan * Marjo Leinonen Huff 'n' Puff * Hutera * Knucklebone Blues Band * Leijonamieli & Putkimiehet == Aiheesta muualla == * http://www.johannessalomaa.com/ * Johannes Salomaan kokoonpanot Luokka:Suomalaiset kapellimestarit (viihdemusiikki) Luokka:Elävät henkilöt
Otawa (lehti)

Otawa oli Viipurissa vuosina 1860–1863 ilmestynyt sanomalehti. Lehden perusti Viipurin Suomalaisen Kirjallisuuden Seura. Tärkein perustamissyy oli suomenkielisen sanomalehden puuttuminen Viipurista. Otawa oli suomenmielinen ja vaati suomen kielelle virallista asemaa. Lehti arvosteli tammikuun valiokuntaa, koska se ei käsitellyt suomen kielen asemaa. Vuoden 1863 valtiopäivävaaleissa Otawa vaati puhtaita fennomaanilistoja. Kerran viikossa ilmestyneen lehden levikki oli 600 kappaletta vuonna 1862. Painoksesta noin puolet meni Viipurin kaupunkiin ja loput pääasiassa ympäröivälle maaseudulle. Vastaavina toimittajina työskentelivät F. M. Saukko (1860), A. Falk (1861) ja Aksel Gabriel Corander (1862–1863). Viipurin seuraava suomenkielinen lehti oli vuosina 1866–1872 ilmestynyt Ilmarinen. ==Lähteet== ==Aiheesta muualla== * Otawa digitoituna kansalliskirjastossa Luokka:Ilmestymästä lakanneet suomalaiset sanomalehdet luokka:Viipurin media
Suljetut ovet (näytelmä)

Suljetut ovet (ransk. Huis Clos) on Jean-Paul Sartren kirjoittama ranskalainen näytelmä, joka esitettiin ensimmäisen kerran Pariisissa vuonna 1941 Vieux- Colombierin teatterissa. Teoksen ranskankielinen nimi on oikeusterminologiaa ja se merkitsee oikeustapauksen käsittelyä suljetuin ovin. Englanninkielisissä käännöksissä teoksesta on käytetty mm. nimiä Closed Doors, No Exit ja Behind Closed Doors. Näytelmässä käsitellään eksistentiaalifilosofian perusteemoja. Sartren näytelmä kuvaa kolmen vastikään kuolleen ihmisen kohtaamista pienessä huoneessa, jossa he joutuvat viettämään ikuisuuden. Teoksen on oletettu sijoittuvan helvettiin. Kiduttavaksi tätä paikkaa eivät tee tulikivet, vaan toiset ihmiset ja teoksen tunnettu sitaatti kuuluukin "helvetti on toiset ihmiset" (l'enfer, c'est les autres). Sartren näytelmä sai ilmestyttyään kriitikoilta ylistävät arvostelut ja siitä on tehty myöhemmin useita erilaisia elokuvaversioita. Näytelmän on suomentanut dramaturgi ja ohjaaja Marja Rankkala. == Näytelmän henkilöhahmot ja juoni == Sartren näytelmän kolmen päähenkilöä ovat syntinen Garcon, viettelevä Ineste ja lapsenmurhaaja Estelle. Kukaan näytelmän hahmoista ei aluksi halua myöntää, miksi he ovat joutuneet kuolemansa jälkeen Helvettiin ja he valehtelevat toisilleen. Gargon valehtelee, että hänet teloitettiin pasifistina ja Estelle väittää että hänen kohdallaan kyse on virheestä. Ineste vaatii että heidän kaikkien tulisi lopettaa valehteleminen ja myöntää todelliset rikoksensa. Lopulta näytelmän henkilöt päättävät tunnustaa rikoksensa. Tunnustus ei kuitenkaan paranna henkilöiden kommunikaatiota, vaan he ärsyttävät edelleen toisiaan. Näytelmän henkilöt ovat pakotettuja olemaan toistensa katseen alla, tuomittavana teoistaan eivätkä he pysty pakenemaan mihinkään. Näin näytelmän henkilöhahmot jatkavat kuolemansa jälkeen sitä, mitä he tekivät ennen kuolemaansa eivätkä kykene kohtaamaan toisia ihmisiä. == Lähteet == * New York Times - Satren Suljetut ovet - näytelmän teatterikritiikki * Minä, muut ja helvetti - Teatterikritiikki Luokka:Ranskalaiset näytelmät
Oulun Lehti

Oulun Lehti oli vuosina 1879–1887 Oulussa ilmestynyt sanomalehti. Oulun Lehti perustettiin Oulun Wiikko-Sanomien jatkajaksi, sillä Oulun maltilliset suomenmieliset halusivat oman lehden. Oululaisen Kaiku-lehden linja ei tyydyttänyt maltillisia, mutta Oulun Lehdenkin linja oli selkeästi suomenmielinen. Oikeasti lehtien linjat olivat melko lähellä toisiaan. Suomen Lehdistön Historia 6, 1988, sivu 186 Lehdistön kilpailu oli Oulussa kovaa ja viimeisessä numerossaan Oulun Lehti valitti tilaushintojen alhaisuutta sekä tilaajamäärien ja ilmoitustulojen vähentymistä. Oulun Lehden päätoimittajat olivat Kaarlo Kramsu 1880–1881, Wilhelm Nordlund 1881–1883, Sakari Westerlund 1883–1884, Emil Sarlin 1884 ja Heikki Sariola 1885–1887. == Lähteet == Luokka:Ilmestymästä lakanneet suomalaiset sanomalehdet Luokka:Oulun historia Luokka:Oulun media
Cytotoxin

Cytotoxin (suom. Solumyrkky)http://translate.google.com/#en/fi/cytotoxin on saksalainen Chemnitzistä, Saksin vapaavaltiosta kotoisin oleva death metal -yhtye. Sen perustivat koneenrakennustekniikkaa opiskelleet Tobias Olijnyk, Fabrice Töpfer, Sebastian Grihm ja Vitalis Kast. Yhtye nauhoitti ensimmäisen albuminsa Plutonium Heavenin vuonna 2011. Albumin lyyriset teemat keskittyvät seuraajansa tavoin vuonna 1986 tapahtuneeseen Tšernobylin ydinvoimalaonnettomuuteen. Elokuussa 2012 yhtye solmi useamman albumin käsittävän levytyssopimuksen Unique Leader Recordsin kanssa. Yhtyeen toinen studioalbumi, Radiophobia, äänitettiin Kohlekeller Studiosissa ja se ilmestyi 6. marraskuuta 2012. Helmikuussa 2013 yhtye ilmoitti jäävänsä keikkatauolle kitaristin soittokäden neurologisten ongelmien vuoksi. Yli puolen vuoden tauon jälkeen 17. syyskuuta 2013 Cytotoxin ilmoitti kotisivullaan jatkavansa keikkailua. Vuonna 2017 yhtye julkaisi kolmannen albuminsa, Gammageddon, ja kolme vuotta myöhemmin, vuonna 2020, Nuklearth. == Jäsenet == === Nykyiset jäsenet === * Grimo (Sebastian Grihm) – laulu (2010–) * Fonzo (Fabrice Töpfer) – kitara (2010–) * V.T. (Vitalis Kast) – basso (2010–) * Jason Melidonie - kitara (2014-) * Maximilian Panzer - rummut (2023-)Cytotoxin virallinen Facebook === Entiset jäsenet === * Ollie (Tobias Olijnyk) – rummut (2010–2016) * Lo - kitara (2010-2011) * Stocki (Stephan Stockburger) - rummut (2016-2023) == Diskografia == * * * * == Lähteet == == Aiheesta muualla == * Yhtyeen kotisivu * * Cytotoxin Bandcamp-sivustolla Luokka:Saksalaiset tekniset death metal -yhtyeet Luokka:Brutaalit death metal -yhtyeet
Ryhmien laajentaminen

Ryhmän laajentaminen tarkoittaa sitä, että ryhmä kuvaillaan normaalin aliryhmän ja tekijäryhmän avulla. Jos Q ja N ovat kaksi ryhmää, on G Q:n laajennus N:llä jos on olemassa lyhyt eksakti jono :1\rightarrow N\rightarrow G\rightarrow Q\rightarrow 1. \,\\! Jos G on Q:n laajennus N:llä, on G ryhmä, N G:n normaali aliryhmä ja tekijäryhmä G/N on isomorfinen Q:n kanssa. Ryhmälaajennukset esiintyvät laajennusongelman yhteydessä. Näissä ryhmät Q ja N ovat tiedossa ja G:n ominaisuuksia pyritään selvittämään. Laajennusta kutsutaan keskeiseksi, jos aliryhmä N sisältyy G:n keskittäjään. Luokka:Ryhmäteoria
Pohjan-Tähti

Pohjan-Tähti oli vuosina 1866-1867 Oulussa ilmestynyt sanomalehti. Se kilpaili Oulun Wiikko-Sanomia -lehden kanssa, mutta ei kyennyt horjuttamaan sen asemaa ja Pohjan-Tähti ilmestyikin vain elokuusta 1866 toukokuuhun 1867. Suomen Lehdistön Historia 6, 1988, sivu 244 Pohjan-Tähden vastaavana toimittajana toimi entinen aliupseeri John Rännäri, itseoppinut kirjoittaja, jota innosti suomalaiskansallinen aate. Pohjan Tähti pyrki julistamaan kansallisia näkemyksiä ja valistamaan kansaa. Lehdellä oli vuonna 1866 552 ja 1867 651 tilaajaa. == Lähteet == Luokka:Ilmestymästä lakanneet suomalaiset sanomalehdet Luokka:Oulun historia Luokka:Oulun media
Radiophobia

Radiophobia on saksalaiset brutaalin death metalin yhtyeen Cytotoxinin toinen studioalbumi. Se julkaistiin vuonna 2012 levymerkillä Unique Leader Records. Albumin kansitaiteen on toteuttanut suomalainen Prestige-yhtyeessä vaikuttanut Jan "Örkki" Yrlund.AllMusic: Cytotoxin – Radiophobia == Kappaleet == # # # # # # # # # # == Kokoonpano == ;Yhtye * Grimo – laulu * Fonzo – kitara * V.T. – bassokitara * Ollie – rummut ;Tuotanto * Kristian "Kohle" Kohlmannslehner – äänittäjä, miksaaja, masteroija * Jan "Örkki" Yrlund – kansitaide ==Lähteet== == Aiheesta muualla == * * Luokka:Vuoden 2012 albumit Luokka:Cytotoxinin albumit
Nakagusukun linna

Nakagusukun linna on gusuku eli ryūkyūlainen linna. Se liitettiin vuonna 2000 Unescon maailmanperintöluetteloon osana Gusukuiden ja muiden Ryūkyū- kuningaskunnan omistusten muodostamaa kokonaisuutta. Maailmanperintöluetteloon liitetyn alueen pinta-ala on 12,3 hehtaaria ja sitä ympäröi 178,1 hehtaarin suoja-alue.Nomination Documentation, s. 2. Kaivauksilta löytyneiden esineiden perusteella linnan arvellaan olevan peräisin 1300-luvun lopulta.Nomination Documentation, s. 19. Aji Gosamaru asui Nakagusukun linnassa hänen lähdettyään aikaisemmasta kodistaan Zakimi gusukusta noin vuonna 1440. Legendan mukaan hän käytti viimeisimpiä linnanrakennustekniikoita vahvistaakseen Nakagusukun linnaa. Gosamaru hallitsi aluetta linnasta käsin kunnes Amawari syöksi hänet vallasta vuonna 1458.Nomination Documentation, s. 30–32. == Lähteet == * === Viitteet === == Aiheesta muualla == * Gakan gusukun viralliset sivut Luokka:Unescon maailmanperintökohteet Japanissa Luokka:Japanin linnat Luokka:Okinawan prefektuuri
Nagoyan linna

Nagoyan linna () on linna Nagoyassa, Japanissa. Se rakennettiin Ieyasu Tokugawan määräyksestä ja valmistui vuonna 1612. Linna toimi Tokugawa-klaanin Owarin sukulinjan asuinpaikkana Meiji-restauraatioon asti. Toisen maailmansodan aikana Nagoyaan kohdistuneet ilmaiskut synnyttivät linnassa tulipalon, joka tuhosi osia alkuperäisestä linnasta, mukaan lukien Hommarun palatsin. == Lähteet == == Aiheesta muualla == * Hommarun palatsin sivu Luokka:Japanin linnat Luokka:Nagoya
Alexander Meier

Alexander Meier (s. 17. tammikuuta 1983 Buchholz) on saksalainen jalkapalloilija, pelipaikaltaan hyökkäävä keskikenttäpelaaja ja hyökkääjä. Hän pelasi ammattilaisena kausina 2001–2020 ja siitä suurimman osan Saksan Bundesliigassa. Hän voitti Bundesliigan maalikuninkuuden kaudella 2014–2015 tehtyään 19 maalia. Kaikkiaan hän pelasi Bundesliigassa 276 ottelua ja teki niissä 93 maalia. Hän lopetti uransa kaudella 2019–2020 Australian A-Leaguessa. Viitattu 28.6.2020. Meier aloitti uransa hampurilaisseuroissa mutta siirtyi Eintracht Frankfurtiin kesällä 2004 Hamburger SV:stä, jossa hän ei ollut onnistunut tekemään läpimurtoaan ykkösjoukkueen vakiokokoonpanoon. Frankfurtissa hän pääsi heti pelaavaan kokoonpanoon ja säilytti asemansa joukkueen noustua 2. Bundesliigasta pääsarjaan vuonna 2005. Kaudella 2011–2012 Frankfurt käväisi 2. Bundesliigassa ja Meier voitti sarjan maalikuninkuuden. Hän pelasi Frankfurtissa vuoteen 2018 saakka ja voitti viimeisellä kaudellaan Saksan cupin. Hän palasi vielä kevätkaudeksi 2019 St. Pauliin, jossa hän oli aloittanut liigauransa. == Lähteet == Luokka:Saksalaiset jalkapalloilijat Luokka:Vuonna 1983 syntyneet Luokka:Elävät henkilöt
BelEkspo

BelEkspo () eli BelEkspa () eli BelExpo (esimerkiksi logossa käytetty muoto), on Valko-Venäjän pääkaupunki Minskissä sijaitseva kansallinen messu- ja näyttelykeskusorganisaatio. Se perustettiin nykynimellään vuonna 1998. BelExpon kotipaikka on ja sen vanhempi, joulukuussa 1968 avattu näyttelypaviljonki sijaitsee Minskin keskustassa osoitteessa Ul. Janka Kupala 27 eli aivan Valko-Venäjän kansallisoopperan ja -baletin vieressä. Arkkitehteina olivat S. Botkovski, Ju. Gradov ja L. Levin. Kansallisen näyttelykeskus BelEkspon paviljongissa on 5 000 neliön näyttelytila kahdessa kerroksessa, laajat ulkotilat, 80 hengen kokoussali ja kahvio. Lisäksi viereisessä B-hallissa on 1 100, C-hallissa 750 ja D-hallissa 300 neliön näyttelytilat. Uudempi, sisätiloiltaan korkeampi ja arkkitehtonisesti näyttävämpi Kansallinen näyttelykeskus BelEkspo sijaitsee osoitteessa Prospekt Pobeditelei 14 (suom. Voiton valtatie 14). Tämän vuonna 1988 avatun näyttelykeskuksen arkkitehteina toimivat L. Moskalevitš ja G. Laskavaja. Lintuprespektiivistä nähtynä rakennuksen perusmuoto muistuttaa 5-terälehtistä kukkaa. Rakennuksessa on yli 3 000 neliön katettu näyttelytila. Sisäänkäynnin edustalla on ulkonäyttelyyn sopiva alue. Uudemman, vuoden 1988 kansallisen messupaviljongin edustalle avattiin heinäkuussa 2013 arkkitehti Anna Aksenovan johdolla suunniteltu Valko-Venäjän lipulle omistettu aukio. Aukion korkeaan lipputankoon kohosi suuri, 7*14 metrin kokoinen Valko-Venäjän tasavallan lippu. Rakennuksen toiselle puolelle oli rakenteilla uusi Itsenäisyyden palatsi. ==Lähteet== ==Aiheesta muualla== * Belexpo (architectuul.com) * Nyt on erilainen kohde tarjolla! Lähde tänne kokemaan "nykyajan Neuvostoliitto" (is.fi) Luokka:Valkovenäläiset yritykset Luokka:Minskin rakennukset ja rakennelmat Luokka:Messukeskukset
Benh Zeitlin

Benjamin Harold "Benh" Zeitlin (s. 14. lokakuuta 1982 Manhattan, New York) on yhdysvaltalainen elokuvaohjaaja. Zeitlin tunnetaan parhaiten ensimmäisestä ohjaamastaan täyspitkästä elokuvasta "Beasts of the Southern Wildista". Elokuva voitti lukuisia palkintoja eri elokuvafestivaaleilla, ja Zeitlin itse sai Oscar-ehdokkaiden joukkoon parhaan ohjauksen kategoriassa. Luokka:Yhdysvaltalaiset elokuvaohjaajat Luokka:Vuonna 1982 syntyneet Luokka:Elävät henkilöt
Saksan 16. panssaridivisioona

16\. panssaridivisioona () oli Saksan maavoimien panssariyhtymä, joka osallistui toisessa maailmansodassa sotatoimiin itärintamalla. == Perustaminen == Wehrkreis VI perusti divisioonan 1. marraskuuta 1940 16. jalkaväkidivisioonan joukoista. == Palvelus == Divisioona oli Romaniassa reservinä Balkanin sotatoimien aikana vuonna 1941, minkä jälkeen se liitettiin operaatio Barbarossan joukkoihin. Divisioona joutui 6. armeijan mukana piiritetyksi Stalingradissa, jossa se antautui muun armeijan mukana. Divisioona muodostettiin uudelleen Länsi-Euroopan sotatoimia varten ja se osallistui sotatoimiin Sisiliassa ja Etelä-Italiassa vuonna 1943 ennen paluuta itärintamalle. Divisioona kärsi suuria tappioita Kiovan taisteluissa ja se vedettiin Puolaan täydennettäväksi 1944. Se palasi itärintamalle 1945 ja divisioona antautui liittoutuneille Tšekkoslovakiassa. == Komentajat Lexikon der Wehrmacht == * kenraalieversti Hans-Valentin Hube 1. marraskuuta 1940 – 15. syyskuuta 1942 * kenraaliluutnantti Günther Angern 15. syyskuuta 1942 – maaliskuu 1943 * kenraalimajuri Burkhart Müller–Hillebrand maaliskuu – 5. toukokuuta 1943 * kenraalimajuri Rudolf Sieckenius 5. toukokuuta – 1. marraskuuta 1943 * kenraalimajuri Hans-Ulrich Back 1. marraskuuta 1943 – 14. elokuuta 1944 *kenraaliluutnantti Dietrich von Müller 14. elokuuta 1944 – maaliskuu 1945 * eversti Theodor Kretschmer maaliskuu – 19. huhtikuuta 1945 * eversti Kurt Treuhaupt 19. huhtikuuta 1945 – antautumiseen == Lähteet == * ===Viitteet=== 16
16\. divisioona

16\. divisioona voi tarkoittaa seuraavia asioita: == Asevoimien yhtymät == * Brittiläinen 16. divisioona * Japanin keisarikunnan 16. divisioona * Kreikan 16. mekanisoitu divisioona * Neuvostoliiton 16. kivääridivisioona * Neuvostoliiton 16. kaartin ratsuväkidivisioona * Puolan 16. jalkaväkidivisioona * Saksan keisarikunnan 16. divisioona * Saksan keisarikunnan 16. reservidivisioona * Saksan 16. jalkaväkidivisioona * Saksan 16. panssaridivisioona * Yhdysvaltain 16. divisioona * Yhdysvaltain 16. panssaridivisioona
Metsäpuutarha

Metsäpuutarha on luonnonmukaista, metsämäistä mallia tavoitteleva puutarha. Siellä on kasveja metsän tapaan monipuolisesti ja eri kerroksissa. Tämä puutarhatyyppi on peräisin ajalta 7000 vuotta eaa. ja on vanhimpia käytettyjä viljelymenetelmiä. Se perustuu monivuotiseen viljelyyn, joka sopii monenlaisiin ilmasto-oloihin. Monipuolinen sekaviljely tuottaa yksipuolista viljelyä enemmän. Tällainen viljelmä on myös vastustuskykyisempi kasvitaudeille ja tuholaiseläimille. Se houkuttelee pikemminkin tuholaisia syöviä eläimiä ja muita hyötyeläimiä. Monivuotiset kasvit ovat usein yksivuotisia ravinteikkaampia. Metsäpuutarhatyyli on kestävää kehitystä ja on samankaltaista luomuviljelyn kanssa. == Katso myös == * Puutarhanhoito * Permakulttuuri == Lähteet == Luokka:Kasvitalous Luokka:Puutarhasuunnittelu
Saksan 17. panssaridivisioona

17\. panssaridivisioona () oli Saksan maavoimien panssariyhtymä, joka osallistui toisessa maailmansodassa sotatoimiin itärintamalla. == Perustaminen == Wehrkreis VII perusti divisioonan 1. marraskuuta 1940 27. jalkaväkidivisioonan joukoista. == Palvelus == Toukokuussa 1941 divisioona siirrettiin Keskisen armeijaryhmän 2. panssariryhmän XLVII panssariarmeijakunnan keskitysalueelle operaatio Barbarossaa varten. Divisioonankomentajan Hans-Jürgen von Arnim haavoittui pahoin 24. kesäkuuta ja hänen sijallaan ollut Karl Ritter von Weber haavoittui kuolettavasti Smolenskin eteläpuolella 17. heinäkuuta. Divisioonan joukot ylittivät Bugin jatkaen etenemistä kohti Minskiä kohdatakseen 3. panssariryhmän. Se osallistui Bialystok-Minskin taisteluun, jossa divisioona tuhosi 9. heinäkuuta Oršassa yli 100 neuvostopanssaria. Taistelun jälkeen divisioona ylitti Oršan eteläpuolella Dneprin ja se osallistui elo-syyskuussa Smolenskin eteläpuolella puolustustaisteluihin. Lokakuussa divisioona osallistui Moskovan taisteluun vallaten Brjanskin 15. lokakuuta. Divisioona keskitettiin Orjoliin, mistä se jatkoi edelleen kohti Tulaa. Neuvostojoukkojen aloitettua vastahyökkäyksen 5. joulukuuta divisioona ryhmittyi puolustukseen sekä aloitti vetäytymisen 8. joulukuuta päätyen 120 kilometriä Moskovasta kaakkoon. Divisioona ryhmittyi puolustukseen Orjolin länsipuolelle, missä se pysyi kesään 1942 saakka. == KomentajatLexikon der Wehrmacht == * kenraaliluutnantti Hans-Jürgen von Arnim perustaminen - 28. kesäkuuta 1941 * kenraalimajuri Johan Streich 28. kesäkuuta - 7. heinäkuuta 1941 * kenraalimajuri Karl Ritter von Weber 7.-18. heinäkuuta 1941 * eversti Rudolf-Eduard Licht 18.-21. heinäkuuta 1941 * kenraaliluutnantti Wilhelm Ritter von Thoma 18. heinäkuuta - 19. syyskuuta 1941 * kenraaliluutnantti Hans-Jürgen von Arnim 19. syyskuuta - 11. marraskuuta 1941 *kenraalimajuri Rudolf-Eduard Licht 11. marraskuuta 1941 - 10. lokakuuta 1942 * kenraaliluutnantti Fridolin von Senger und Etterlin 10. lokakuuta 1942 - 16. kesäkuuta 1943 * kenraaliluutnantti Walter Schilling 16. kesäkuuta - 20. heinäkuuta 1943 * kenraalimajuri Karl-Friedrich von der Meden 20. heinäkuuta 1943 - 20. syyskuuta 1944 * kenraalimajuri Rudolf Demme 20. syyskuuta 1944 - * eversti Albert Brux 2. joulukuuta 1944 - 17. tammikuuta 1945 * 19.-30. tammikuuta 1945 täyttämättä *kenraalimajuri Theodor Kretschmer 30. tammikuuta 1945 - antautumiseen == Lähteet == * ===Viitteet=== 17
17\. divisioona

17\. divisioona voi tarkoittaa seuraavia asioita: == Asevoimien yhtymät == ;Suomi * 17. divisioona (jatkosota) ;Muut maat * Saksan 17. jalkaväkidivisioona * Saksan 17. panssaridivisioona
Nokiviuhkakerttuli

Nokiviuhkakerttuli (Myioborus brunniceps) on kerttulien heimoon kuuluva varpuslintu. ==Levinneisyys== Nokiviuhkakerttulia tavataan Argentiinassa ja Boliviassa. Sitä on kuvattu melko yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Viuhkakerttulit
Keltarillikerttuli

Keltarillikerttuli (Myioborus pariae) on kerttulien heimoon kuuluva varpuslintu. ==Levinneisyys== Keltarillikerttulia tavataan pienellä alueella Parian niemimaalla Venezuelan koillisosissa. Sen kannaksi arvioidaan 2 500–9 999 yksilöä. Laji on vähenemässä, ja se on luokiteltu erittäin uhanalaiseksi. ==Lähteet== Luokka:Viuhkakerttulit Luokka:Uhanalaiset linnut
Venezuelanviuhkakerttuli

Venezuelanviuhkakerttuli (Myioborus cardonai) on kerttulien heimoon kuuluva varpuslintu. ==Levinneisyys== Venezuelanviuhkakerttulia tavataan hyvin pienellä alueella Cerro Guaiquiniman ympäristössä Venezuelassa. Lajia pidetään elinalueellaan yleisenä, mutta se on vähenemässä ja luokiteltu silmälläpidettäväksi. ==Elinympäristö== Venezuelanviuhkakerttuli elää kosteissa vuoristometsissä ja metsänreunoilla, galleriametsissä ja tiheillä pensaikkoalueilla 1 200–1 700 metrin korkeudella merenpinnasta. ==Lähteet== Luokka:Viuhkakerttulit
Omakuva (Louis Chervin)

Omakuva (Louis Chervin) on ranskalaisen taiteilijan Louis Chervinin tussilla piirretty omakuva vuodelta 1939. Kooltaan tämä piirustus on 29×21 cm ja se kuuluu Ateneumin taidemuseon Ester ja Jalo Sihtolan kokoelmiin. Omakuvan alapuolelle taiteilija kirjoitti tekstin: A Monsieur Jalo Sihtola - Paris Avril 1939 Louis Chervin.Teos Insinöörin rakkaus - Ester ja Jalo Sihtolan lahjoituskokoelmateos, 2003, Ateneumin taidemuseo, s.155. Omakuvan lisäksi Ester ja Jalo Sihtolan kokoelmaan kuuluu myös Chervinin Maalla-tussimaalaus, 1949 sekä useita Chervinin ranta-aiheisia töitä: Pariisi, Seine (1947), lyijykynä ja vesiväri, Pont L´Abbe, Bretagne, 1947, viivasyövytys, Canal de la Villette, 1948, vesiväri ja lyijykynä, St.Guénolé, 1948, vesiväri, Villefranche s/Mer, 1950, vesiväri ja liitu, Graveline, 1958, öljy, Montreuil s/Mer, rantamaisema, lyijykynä sekä neljä lyijykynä ja hiilityötä nimeltään Rantamaisema. Louis Chervin tuli Ranskana taiteessa tunnetuksi erityisesti Pariisin Montmartren kuvaajana, mutta hän maalasi paljon myös Bordeauxín rannikkoa. ==Lähteet== Luokka:Ateneumin kokoelmat Luokka:Piirustukset Luokka:Muotokuvat
Walchensee (Lovis Corinth)

Walchensee I ja Walchensee II ovat saksalaisen taiteilijan Lovis Corinthin litografiatöitä kooltaan 18×18,5 cm ja 16,6×17,7 cm. Ne ovat ajoittamattomia ja kuuluvat Ateneumin taidemuseon Ester ja Jalo Sihtolan lahjoituskokoelmaan. Lovis Corinth oli tuottelias taiteilija, joka sekä maalasi, teki grafiikkaa että kirjoitti. Hän asui vuodesta 1902 eteenpäin Berliinissä ja vuonna 1918 alkoi viettämään perheineen kesälomia Baijerissa, Walchensee-järven rannalla. Näiden Walchensee-kuvien alla on merkinnät: Lovis Corinth.Teos Insinörin rakkaus - Ester ja Jalo Sihtolan lahjoituskokoelmateos, 2003, Ateneumin taidemuseo, s.158 ==Lähteet== ==Aiheesta muualla== * Suomen Kansallisgalleria: Kokoelmat: Walchensee I. ja Walchensee II. Luokka: Ateneumin kokoelmat
Urpo Hoikkala

Urpo Veikko Pärttyli Hoikkala (18. marraskuuta 1924 Koivisto – 26. maaliskuuta 2023 Lahti) oli suomalainen agronomi. Hän oli Valtion viljavaraston toimitusjohtaja ja johtokunnan puheenjohtaja vuodesta 1973. Maanviljelysneuvoksen arvonimen Hoikkala sai 1984.Facta2001, WSOY 1981, 6. osa, palsta 127 == Lähteet == == Aiheesta muualla == * Luokka:Maanviljelysneuvokset Luokka:Suomalaiset yritysjohtajat Luokka:Valtionlaitosten johtajat‎ Luokka:Vuonna 1924 syntyneet Luokka:Vuonna 2023 kuolleet
Eero Hokkanen

Toivo Eero Juhani Hokkanen (26. marraskuuta 1931 Hämeenlinna – 11. elokuuta 2020 Helsinki) oli suomalainen lääkäri, joka toimi Oulun yliopiston neurologian professorina vuodesta 1973 ja Oulun yliopistollisen keskussairaalan johtavana ylilääkärinä vuodesta 1976. Hän tutki muun muassa hermo-lihassairauksia, päänsärkyä ja hermotautien epidemiologiaa.Facta2001, WSOY 1981, 6. osa, palsta 128 Hokkasen vanhemmat olivat vaatturi Otto Hokkanen ja Raakel Nieminen. Hän avioitui 1955 lääketieteen lisensiaatti Vuokko Kyllikki Häklin kanssa. Ylioppilaaksi Hokkanen tuli Hämeenlinnan yhteiskoulusta 1949 ja valmistui lääketieteen lisensiaatiksi 1958. Uransa alkuvaiheessa hän toimi vt. lääkärinä useissa eri sairaaloissa, muun muassa Hesperian sairaalassa. Hokkanen oli Oulun yliopiston neurologian professuurin ensimmäinen hoitaja 7. toukokuuta 1971 – 31. tammikuuta 1972 sen jälkeen hän oli Helsingin yliopiston neurologian apulaisprofessorina 1. helmikuuta – 31. heinäkuuta 1972 ja jälleen 1. kesäkuuta 1973 alkaen, joskin hän hoiti virkaa jo hakuprosessin aikana 1. elokuuta 1972 lähtien. Hän oli virassa heinäkuun loppuun 1987.Acta Universitatis Ouluensis, Herkules, Oulu.fi, s. 20–21 == Lähteet == Luokka:Suomalaiset neurologit Luokka:Oulun yliopiston professorit Luokka:Helsingin yliopiston professorit Luokka:Suomalaiset professorit Luokka:Vuonna 1931 syntyneet Luokka:Vuonna 2020 kuolleet
Noora Kosonen

Noora Kosonen (s. 25. syyskuuta 1993) on suomalainen lentopalloilija, joka edustaa kaudella 2020-2021 LP Viestiä. Kosonen on voittanut LP Viestissä kuusi SM-kultaa (2012, 2013, 2014, 2015, 2017, 2021), kaksi SM-hopeaa (2016, 2018) ja neljä Suomen Cupia (2011, 2014, 2015, 2016). Kosonen kuuluu myös Suomen naisten lentopallomaajoukkueeseen ja oli voittamassa Euroopan liigan hopeaa 2017. Hän on pelannut 78 maaottelua vuoden 2020 loppuun mennessä. Kaudella 2014–2015 Kososen pelit päättyivät kesken kauden hänen loukattua polvensa tammikuun alussa ja jouduttua leikkaukseen. Näin loppukausi jäi pelaamatta. Kosonen on kerimäkeläisen KLp-86:n kasvatti ja opiskeli juniorivuosiensa aikana Varalassa. Saloon ja LP Viestiin Kosonen siirtyi 2011. Hänellä oli LP Viestin kanssa sopimus voimassa vuoteen 2018. Kaudella 2018–2019 Kosonen kuului saksalaisseura Schwarz-Weiss Erfurtin pelaajistoon mutta häneltä jäi kausi väliin loukkaantumisen vuoksi. Heinäkuussa 2019 hän siirtyi belgialaisseura VDK Gentiin. Kaudeksi 2020-2021 Kosonen siirtyi takaisin LP Viestiin. Kosonen on pelipaikaltaan yleispelaaja ja hänen pituutensa on 182 cm. == Mestaruusliigan runkosarjassa ja pudotuspeleissä == Kausi Seura Ottelut Pisteet Ässät Torjunnat 2011-12 LP Viesti 24 128 32 13 2012-13 LP Viesti 22 235 35 11 2013-14 LP Viesti 23 309 39 22 2014-15 LP Viesti 14 137 21 14 2015-16 LP Viesti 27 255 28 23 2016-17 LP Viesti 25 246 38 29 2017-18 LP Viesti 23 311 40 28 Kausi Seura Ottelut Pisteet Ässät Torjunnat 2011-12 LP Viesti 10 71 13 2 2012-13 LP Viesti 9 102 9 6 2013-14 LP Viesti 7 69 12 4 2014-15 LP Viesti 0 0 0 0 2015-16 LP Viesti 11 105 16 4 2016-17 LP Viesti 12 136 15 7 2017-18 LP Viesti 10 128 14 16 == Lähteet == Luokka:Suomalaiset lentopalloilijat Luokka:Vuonna 1993 syntyneet Luokka:Elävät henkilöt
O-Nitrotolueeni

o-Nitrotolueeni eli 2-nitrotolueeni (C7H7NO2) on tolueenin nitrattu johdannainen. Yhdistettä käytetään muun muassa väriaineiden valmistuksessa. Yhdiste on m- ja p-nitrotolueenien isomeeri. ==Ominaisuudet ja reaktioita== o-Nitrotolueeni on huoneenlämpötilassa keltaista nestettä. Yhdiste liukenee vain hyvin vähän veteen, mutta liukenee paremmin orgaanisiin liuottimiin, kuten etanoliin, dietyylieetteriin ja bentseeniin. Yhdisteellä on kaksi eri kidemuotoa α- ja β-muodot, joilla on eri sulamispisteet. Metyyliryhmään orto- asemassa sijaitseva nitroryhmä lisää metyyliryhmän reaktiivisuutta. Yhdiste hapettuu helposti. Käytettäesä hapettimena mangaanidioksidia ja rikkihappoa muodostuu reaktion olosuhteista riippuen joko o-nitrobentsaldehydiä tai o-nitrobentsoehappoa. Typpihappo, kaliumpermanganaatti ja kaliumdikromaatti hapettavat yhdisteen o-nitrobentsoehapoksi. Yhdiste voidaan myös pelkistää. Jos pelkistimenä käytetään rautaa muodostuu o-toluidiinia. o-Nitrotolueenin nitraus johtaa 2,4-dinitrotolueeniin tai 2,6-dinitrotolueeniin ja klooraus o-nitrobentsyylikloridiin tai o-klooritolueeniin tai raudan läsnä ollessa 4-kloori-2-nitrotolueeniin tai 2-kloori-6-nitrotolueeniin.Gerald Booth: Nitro Compounds, Aromatic, Ullmann's Encyclopedia of Industrial Chemistry, John Wiley & Sons, New York, 2000. Viitattu 18.9.2013 ==Valmistus ja käyttö== o-Nitrotolueenia voidaan valmistaa joko panos- tai jatkuvatoimisissa reaktoreissa. Teollisesti yhdistettä valmistetaan nitraamalla tolueenia väkevän typpihapon ja rikkihapon seoksella. Näin muodostuu isomeerien seos, jossa o-nitrotolueenin osuus on tyypillisesti 60-65 %. Isomeerit erotetaan toisistaan alipainetislauksella ja kiteytyksellä. Yhdistettä voidaan valmistaa myös pelkistämällä 2,4-dinitrotolueenia ammoniumsulfidilla ja diatsotiointireaktiolla muodostuneesta yhdisteestä. o-Nitrotolueenia käytetään atsovärien ja rikkivärien valmistuksessa tarvittavien kemikaalien, kuten o-toluidiinin, o-tolidiinin ja dinitrotolueenien valmistamiseen. Yhdisteestä voidaan valmistaa myös maatalouden käyttämiä kemikaaleja. o-Nitrotolueeni reagoi dietyylioksalaatin kanssa muodostaen indolijohdannaisia. Tätä reaktiota kutsutaan Reissertin indolisynteesiksi. ==Lähteet== Luokka:Nitrotolueenit
Saksan 19. panssaridivisioona

19\. panssaridivisioona () oli Saksan maavoimienn panssariyhtymä toisessa maailmansodassa. == Perustaminen == Wehrkreis XI perusti 1. marraskuuta 1940 divisioonan. Sen runkona oli 19. jalkaväkidivisioona ja divisioona oli muodostettu 15. maaliskuuta 1941. == Historia == Divisioona antautui toukokuussa 1945 neuvostojoukoille Sleesiassa. ==Komentajatlexikon-der- wehrmacht== * kenraaliluutnantti Otto von Knobelsdorff 1. marraskuuta 1940 - 5. tammikuuta 1942 * kenraaliluutnantti Gustav Schmidt 5. tammikuuta 1942 - 7. elokuuta 1943 * kenraaliluutnantti Hans Källner 7. elokuuta 1943 - 28. maaliskuuta 1944 * kenraaliluutnantti Walter Denkert 28. maaliskuuta - toukokuu 1944 * kenraaliluutnantti Hans Källner toukokuu 1944 - 22. maaliskuuta 1945 * kenraalimajuri Hans-Joachim Deckert 22. maaliskuuta 1945 - ==Lähteet== * ===Viitteet=== 19
19\. divisioona

19\. divisioona voi tarkoittaa seuraavia asioita: == Asevoimien yhtymät == ;Suomi * 19. divisioona (jatkosota) ;Muut maat * Saksan 19. jalkaväkidivisioona * Saksan 19. panssaridivisioona
BMW 328

BMW 328 oli BMW:n vuosina 1936-1940 valmistama urheiluauto. Auton suunnitteli Peter Szymanowski, josta tuli BMW:n pääsuunnittelija toisen maailmansodan jälkeen. 328 menestyi autourheilussa voittaen luokkansa mm. Le Mansin 24 tunnin ajossa ja Mille Miglian. Autoa pidettiin voittamattomana alle 2,0 litraisten luokassa; sillä menestyttiin ralleissa, kiihdytys- ja mäkikilpailuissa sekä englantilaisten pitämissä kestävyyskilpailuissa. Auton valmistusmäärä oli vain 464 kappaletta. Vuonna 1937 auto oli kerännyt yli 100 luokkavoittoa. Auton valmistus loppui Toisen maailmansodan jälkeen, jolloin Eisenachissa sijainnut tehdas jäi Itä-saksan puolelle. == Tekniset tiedot == Moottori 6-sylinterinen rivimoottori, sylinterinkannen yläpuolinen nokka- akseli, kevytmetallikansi. Iskutilavuus 1971 cm3 (66 mm halkaisija × 96 mm iskunpituus) Puristussuhde 7,5 : 1 Polttoainejärjestelmä 3 Solex 30 JF alaimukaasutinta Teho 80 PS (59 kW; 79 hp)@5000rpm Venttiilikoneisto Työntötanko Polttoainemäärä 50 l (tarvittaessa 100 l mahdollinen) Jäähdytys Nestejäähdytys (7,5 l vesitilavuus) Vaihdelaatikko 4-nopeuksinen käsivalintainen Kori Alumiinikori ja tikapuurunko Etujousitus Erillisjousitus ja poikittainen lehtijousi Takajousitus Jäykkä akseli ja lehtijouset Iskunvaimennus Hydrauliset iskunvaimentimet Jarrut 280mm nestetoimiset rumpujarrut Renkaat 5.25 tai 5.50–16 Huippunopeus: yli 160km/h ==Gallery== File:Bmw_328.jpg|BMW 328 kuvattuna Salzburgissa kesäkuussa 2004 File:Adolf Brudes im BMW 328 Mille Miglia am 14.08.1976.jpg|1940 BMW 328 „Mille Miglia“. File:BMW 328 6-Zylinder-Motor.jpg| BMW 328 moottorin kuva File:BMW 328 Bj 1938 - Heck.jpg|BMW 328 vuosimallia 1938 File:BMW 328 am 1986-08-16.jpg|BMW 328 Nürburgringillä ==Lähteet== == Aiheesta muualla == 328 Luokka:1930-luvun autot Luokka:1940-luvun autot
Kosteikkopuutarha

Kosteikkopuutarha on vesi- ja kosteikkoalueista koostuva puutarha tai puutarhan osa. Monissa puutarhoissa on vesialtaita ja suihkulähteitä. Vesialtaisiin istutetaan usein kosteikkokasveja. Altaita on monenmuotoisia. Suihkulähteiden ja vesialtaiden lähelle laitetaan usein kiviä, joiden päällitse vesi solisee. Joskus kosteikkopuutarhassa käytetään sammalia, etenkin japanilaistyylisissä puutarhoissa. == Vesialtaan perustaminen ja hoito == Entisaikaan altaan pohja tehtiin pelkästä savesta, mutta nykyisin niin tehdään vain rakennettaessa suuria kosteikkoalueita. Sen sijaan nykyisin yleensä laitetaan altaan pohjalle betonia tai kumimatto. Kun pohja peitetään esimerkiksi soralla, saadaan hyvät olosuhteet veden laadun kannalta tarpeellisille hajottajabakteereille.Jos allas sijaitsee valoisalla paikalla, keinovalaistusta tarvitaan vähemmän kuin varjossa olevalle altaalle. Joka tapauksessa, jos altaan läheisyydessä liikutaan pimeään aikaan, keinovalaisimien asennus on tarpeen. Vesialtaaseen kannattaa asentaa pumppu, joka pitää veden kiertävänä. Roskat pitää poistaa silloin tällöin. Levien poistamiseen on olemassa levänpoistoaineita. Syksyllä pumppu pitää puhdistaa. Kasvit voidaan istuttaa altaaseen koreissa, jolloin istutus onnistuu parhaiten. Kasvien jakaminen ja puhdistaminen on tarpeen kerran kasvukaudessa. == Vesialtaaseen sopivia kasveja == * isovesiherne (Utricularia vulgaris) * lamparevesikuusi (Hippuris vulgaris) * vesisulka (Hottonia pulustris) * vesisätkin (Ranunculus aquatilis) == Lähteet == == Aiheesta muualla == * www.puutarhaunelma.fi/index.php?section=14 Luokka:Puutarhasuunnittelu
Extra (Heikki Kinnusen albumi)

Extra on Heikki Kinnusen vuonna 1989 julkaistu kokoelma-albumi. Albumin julkaisi levy-yhtiö Euros. Albumi sisältää kappaleita vuonna 1987 julkaistulta albumilta Kinnunen laulaa Lavia sekä vuonna 1989 levytettyjä, kokoelmalevyä varten tehtyjä Aarno Ranisen säveltämiä, ja Pertti Reposen sanoittamia kappaleita. ==Kappaleet== # Kulkurin masurkka # Orpopojan valssi # Varis ja valtion varatyömies # Serenadi hetekalle # Kaarlon kalossit # Prinsessan sukkanauha # Odotin # Jos kotiin tulisin mä kanssa kukkien # Limperin Hilma # Depressio tango # Väärä vitonen # Takarivin Taavi ==Lähteet== Luokka:Vuoden 1989 kokoelma-albumit Luokka:Heikki Kinnusen albumit
Extra

Extra voi tarkoittaa muun muassa seuraavia: * Extra, Heikki Kinnusen vuonna 1989 julkaistu kokoelma-albumi * Extra, Juice Leskisen vuonna 1989 julkaistu kokoelma-albumi * Extra, Kauko Röyhkän vuonna 1988 julkaistu kokoelma-albumi * Extra, purukumimerkki * Extra, Turussa vuonna 1968 ilmestynyt musiikkipainotteinen nuortenlehti. Muita: * Extra Large, televisio-ohjelma * K-extra, Keskon päivittäistavaraketju * Rautalanka extra, Quiets-yhtyeen vuonna 1989 julkaistu kokoelma-albumi * YLE Extra, vuosina 2007–2008 toiminut televisiokanava.
Ananasmansikka

Ananasmansikka tai valkoinen mansikka on ananakselta maistuva valkoisen värinen mansikkalajike, jonka siemenet ovat punaisia. Ne ovat pienempiä kuin suurin osa kaupallisesti tuotetuista mansikoista, kooltaan 15–23 mm:n pituisia.James Tozer: Pineberries and cream? The new summer fruit which looks like a white strawberry... but tastes like a pineapple Mail Online 31.3.2010. Viitattu 13.11.2014. Marja kasvoi alun perin villinä Etelä-Amerikassa ja hollantilaiset marjanviljelijät pelastivat sen sukupuuttoon kuolemiselta. Niitä kasvatetaan kasvihuoneissa, ja marjat ovat aluksi vihreitä mutta vaalenevat kypsyessään. ==Lähteet== ==Aiheesta muualla== * VitalBerry: More about Pineberries Luokka:Mansikat
Louisville Grays

Louisville Grays oli yhdysvaltalainen baseballjoukkue ja 1876 perustetun National Leaguen perustajajäseniä. Joukkue toimi Louisvillessä, Kentuckyssa kausina 1876-1877. Seuran omisti liikemies Walter N. Haldeman, joka oli myös Louisville Courier-Journal -sanomalehden omistaja ja julkaisija. Joukkueen tarina päättyi major leaguen ensimmäiseen sopupeliskandaaliin. Joukkue johti sarjaa elokuussa 1877, kunnes se yllättäin hävisi seitsemän ja pelasi yhden ottelun tasan vastustajinaan Boston Red Stockings ja Hartford Dark Blues. Lopulta Boston voitti liigamestaruuden, ja toiseksi sijoittunut Grays jäi siitä seitsemän voiton päähän. Courier-Journal -sanomalehden tarinan joukkueen kyseenalaisesta käyttäytymisestä kirjoitti John Haldeman, joukkueen omistajan poika. Tutkimusten jälkeen kolmen pelaajan todettiin hävinneen pelejä tahallaan rahallista korvausta vastaan. Kaikki nämä ja neljäs pelaaja, joka kieltäytyi osallistumasta tutkimuksiin, suljettiin eliniäksi baseballin parista. ==Aiheesta muualla== * http://www.baseball-reference.com/teams/LGR/ Luokka:Entiset Major League Baseball -seurat Luokka:Kentuckyn urheilu Luokka:Vuonna 1876 perustetut urheiluseurat
Free! Iwatobi Swim Club

Free! Iwatobi Swim Club on japanilainen anime-televisiosarja, jonka on ohjannut Hiroko Utsumi. Sarja alkoi 9. heinäkuuta 2013. Anime perustuu Kooji Oojin romaaniin High Speed!, joka oli yksi kunniamaininnan saaneista kisatöistä Kyoto Animation Awardeissa vuonna 2011. Se kertoo lukiolaispoikien uintikerhosta. == Tarina == Tarina kertoo neljästä lukiota käyvästä pojasta, Haruka Nanase, Makoto Tachibana, Nagisa Hazuki ja Rin Matsuoka, jotka ovat lapsina yhdessä käyneet uimakoulua. Sen jälkeen poikien tiet erosivat ja he tapasivat taas lukiossa. Nagisan ideana oli perustaa uusi uimakerho. Jäseniä on kuitenkin liian vähän sen perustamiseksi. Tarinan edetessä uintikerhoon liittyy Rinin pikkusisko Gou sekä Nagisan suostuttelemana yleisurheilukerhon Rei. Vähän sen jälkeen Nagisa, Haruka ja Makoto tapaavat Australiassa opiskelleen, kuukautta aikaisemmin Japaniin palanneen ystävänsä Rinin hylätyllä Iwatobi Swim Club -uimahallilla. Haruka, Makoto, Nagisa, Rei ja Gou muodostavat Iwatobi High School Swim Clubin ja työskentelevät yhdessä opettaja Miho Amakatan kanssa saadakseen seuran menestymään. ==Äänirooleissa== Alkuperäinen ääninäyttelijä Englanninkielinen ääninäyttelijä Rooli Nobunaka Shimazaki Todd Haberkorn Haruka Nanase Tatsuhisa Suzuki Johnny Yong Bosch Makoto Tachibana Tsubasa Yonaga Greg Ayres Nagisa Hazuki Daisuke Hirakawa J. Michael Tatum Rei Ryugazaki Mamoru Miyano Vic Mignogna Rin Matsuoka Akeno Watanabe Jamie Marchi Gou Matsuoka == Lähteet == Luokka:2010-luvun anime ja manga
Kerimäen kirkonkylä

thumb|Näkymä kellotornista Puruvedelle. thumb|Näkymä kellotornista Kerimäen kirkonkylä on entisen Kerimäen kunnan keskus ja yksi Savonlinnan taajamista. Kerimäen kirkonkylä sijaitsee Kantatie 71 varrella noin 23 kilometrin päässä Savonlinnan keskustasta. Kerimäen kirkonkylä on entinen Jouhenniemen kylä. Pikkuvihan jälkeen 1743 suuri osa Kerimäkeä ja Kerimäen kirkonkylä Haapala nykyisellä Kallunmäellä, jäi Venäjän puolelle. Uudeksi keskukseksi tuli Suomen puolella, Puruveden rannalla oleva Jouhenniemen kylä. Jouhenniemeen Rakennettiin 1844-47 suuri puukirkko ja kylän nimeksi tuli Kerimäki. Kerimäen kirkonkylän postinumeroalueella 58200 Kerimäki on 3 317 asukasta (31.12.2015). Kerimäen kirkonkylän muodostamassa taajamassa on puolestaan 2 331 asukasta (31.12.2016). == Palvelut == Kerimäen kirkonkylällä on peruskoulu ja peruspalvelut, kuten terveys-, kirjasto-, posti-, pankki- ja kirkolliset palvelut. Yhteispalvelupisteessä ovat kunnan, poliisin, Kelan ja verotoimiston palvelut == Nähtävyydet == * Kerimäen kirkko maailman suurin puukirkko. * Suomen järvikalastusmuseo * Kerimäen kotiseutumuseo == Lähteet == ==Aiheesta muualla== * www.kerimäki.fi Luokka:Kerimäen kylät Luokka:Savonlinnan taajamat Luokka:Suomen kirkonkylät Luokka:Suomen entiset kuntakeskukset
Yityish Aynaw

Yityish "Titi" Aynaw (, ; s. 1992 Begemder, Etiopia) on israelilainen malli ja vuoden 2013 Miss Israel. Hän on taustaltaan etiopianjuutalainen ja ensimmäinen tummaihoinen Miss Israel. Kymmenvuotiaana orvoksi jäänyt Aynaw muutti Israeliin yhdessä isovanhempiensa kanssa vuonna 2004 ja asuu nykyään Netanyan kaupungissa. Hän on suorittanut asepalveluksen Israelin puolustusvoimien sotilaspoliisijoukoissa ja on sotilasarvoltaan luutnantti. Aynaw on Miss Israeliksi valintansa jälkeen tavannut muun muassa Yhdysvaltojen presidentin Barack Obaman tämän Israelin vierailun yhteydessä. == Lähteet == Luokka:Missit Luokka:Israelilaiset mallit Luokka:Etiopialaiset mallit Luokka:Etiopian juutalaiset
New York Mutuals

The Mutual Base Ball Club of New York, eli lyhyemmin New York Mutuals oli johtava yhdysvaltalainen baseballjoukkue lähes koko 20-vuotisen historiansa ajan. Joukkue perustettiin 1857 vain hieman myöhässä ollakseen National Association of Base Ball Playersin perustajajäseniä. Ensimmäisen ammattilaisliigan, National Association of Professional Base Ball Players 1871, kuten myös 1876 käynnistyneen National Leaguen perustajajäsenistöön se kuitenkin kuului. Mutuals pelasi aluksi kotiottelunsa Elysian Fieldsillä Hobokenissa yhdessä New York Knickerbockersin ja useiden muiden manhattanilaisjoukkueiden kanssa, mutta muutti Union Groundsille Brooklyniin vuonna 1868. Heikosti sujuneen kauden 1876 (kuudentena saldolla 21–35) ja heikon taloudellisen tilanteen johdosta, joukkue kieltäytyi tekemästä viimeistä pelikiertuetta länteen, jonka johdosta seura lopulta erotettiin liigasta. Seuran omistaja ja Union Groundsin haltija Cammeyer sopi Hartford Dark Bluesin pelaamisesta Union Groundsilla kaudella 1877, jolloin joukkue nimettiin Hartfords of Brooklyniksi. Tämä seura hajosi kauden 1877 päätyttyä. ==Aiheesta muualla== * baseball-reference: joukkueen historia * Nykyisen seuran kotisivut Luokka:Entiset Major League Baseball -seurat Luokka:Newyorkilaiset urheiluseurat
Toyota GT86

Toyota GT86 on Toyotan vuodesta 2012 lähtien valmistama takavetoinen coupé- korinen urheiluautomalli. GT86 on kehitetty yhteistyössä Subarun kanssa, ja sen lähes identtinen sisarmalli on Subaru BRZ. Aasiassa, Australiassa, Pohjois-Amerikassa, Etelä-Afrikassa ja Etelä-Amerikassa ensimmäisen sukupolven mallin nimenä oli Toyota 86, Bruneissa, Nicaraguassa ja Jamaikassa Toyota FT86. Vuoteen 2016 asti autoa myytiin Yhdysvalloissa ja Kanadassa Scion FR-S -nimisenä, kunnes Toyota lakkautti Scion-merkin. Vuonna 2021 esitelty toisen sukupolven malli on nimeltään Toyota GR86, joka tarkoittaa Gazoo Racingia. == Toyota GT86 (2012–2021) == Toyota GT86:n tuotantomalli esiteltiin Tokion autonäyttelyssä joulukuussa 2011. Sarjavalmistus alkoi helmikuussa 2012 Subarun tehtaalla Gunmassa. Toyota GT86:ssa on vapaasti hengittävä nelisylinterinen 2,0-litrainen bokserimoottori, joka tuottaa tehoa 200 hevosvoimaa. Moottori on Subarun kehittämä, mutta siinä käytetään Toyotan D-4S-suorasuihkutusjärjestelmää. Voimansiirtona on kuusivaihteinen manuaali- tai automaattivaihteisto. New Yorkin autonäyttelyssä keväällä 2016 esiteltiin kasvojenkohotuksen kokenut GT86. Näkyvimmät uudistukset olivat uudelleenmuotoillut etu- ja takapuskurit. Sekä etu- että takavalot on toteutettu LED-tekniikalla. Lisäksi sisatilojen materiaalit ovat valmistajan mukaan aikaisempaa laadukkaampia. Moottorin teho nousi 205 hevosvoimaan. == Toyota GR86 (2021–) == Toyota GR86 -nimen saanut toisen sukupolven malli esiteltiin huhtikuussa 2021, viisi kuukautta uutta Subaru BRZ:aa myöhemmin. Euroopassa Subarun mallia ei enää myydä. Voimanlähteenä on 2,4-litraiseksi kasvanut Subarun nelisylinterinen vapaasti hengittävä bokserimoottori, jonka teho on 235 hevosvoimaa. Vaihteistoksi voi edelleen valita kuusivaihteisen manuaali- tai automaattivaihteiston. == Lähteet == == Aiheesta muualla == GT86 Luokka:S-segmentin autot Luokka:2010-luvun autot Luokka:2020-luvun autot